OpenLLM-France/wikimedia huggingface dataset:
# Phyllis Dalton

Phyllis Dalton (Londres, 16 d'octubre de 1925 - 9 de gener de 2025) va ser una dissenyadora de vestuari anglesa, guanyadora de l'Oscar, el BAFTA i l'Emmy per les seves creacions artístiques.

## Biografia

Va néixer el 16 d'octubre de 1925 a la ciutat de Londres, capital en aquells moments del Regne Unit de la Gran Bretanya i Irlanda i avui dia del Regne Unit de la Gran Bretanya i Irlanda del Nord. L'any 2002 fou nomonada Membre de l'Orde de l'Imperi Britànic per part de la reina Elisabet II.
Inicià la seva carrera artística al departament artístic de la secció britànica de la revista Vogue, i posteriorment treballà com a assistent en les pel·lícules L'home que sabia massa (1956) d'Alfred Hitchock i Anastàsia (1956) d'Anatole Litvak. El 1957, ja ella sola, dissenyà el vestuari de Island in the Sun de Robert Rossen i el 1959 El nostre home a l'Havana de Carol Reed.
El 1962 començà la seva col·laboració amb David Lean, per qui dissenyà el vestuari de Lawrence d'Aràbia, i l'any 1965 el de Doctor Jivago, pel qual aconseguí guanyar l'Oscar al millor vestuari. En els seus treballs posteriors destaquen Lord Jim (1965) de Richard Brooks, Oliver! (1968) de Carol Reed, La princesa promesa (1987) de Rob Reiner o Enric V de Kenneth Branagh, que novament li feu guanyar l'Oscar.

## Premis i nominacions
### Premis Oscar

| Any | Categoria | Pel·lícula | Resultat |
| 1965 | Millor vestuari - Color | Doctor Jivago | Guanyador |
| 1968 | Millor vestuari | Oliver! | Nominat |
| 1989 | Millor vestuari | Enric V | Guanyador |

### Premis BAFTA

| Any | Categoria | Pel·lícula | Resultat |
| 1968 | Millor vestuari | Oliver! | Nominat |
| 1973 | Millor vestuari | L'equívoc | Guanyador |
| 1989 | Millor vestuari | Henry V | Nominat |
| 1993 | Millor vestuari | Molt soroll per no res | Nominat |

### Premis Emmy

| Any | Categoria | Pel·lícula | Resultat |
| 1983 | Millor vestuari per a una sèrie o especial | The Scarlet Pimpernel | Guanyador |

## Referències

* ↑ Horwell, Veronica «Phyllis Dalton obituary» (en anglès). The Guardian, 30-01-2025. ISSN: 0261-3077.
* ↑ «A BAFTA Tribute to Phyllis Dalton MBE».
* ↑ Fijo, Alberto. «Phyllis Dalton, diseñadora de vestuario de "Doctor Zhivago"» (en castellà), 24-08-2017. [Consulta: 30 gener 2025].
* ↑ «38th Academy Awards (1966)» (en anglès). Acadèmia de les Arts i les Ciències Cinematogràfiques. [Consulta: 14 juliol 2022].
* ↑ «41st Academy Awards (1969)» (en anglès). Acadèmia de les Arts i les Ciències Cinematogràfiques. [Consulta: 14 juliol 2022].
* ↑ «62nd Academy Awards (1990)» (en anglès). Acadèmia de les Arts i les Ciències Cinematogràfiques. [Consulta: 14 juliol 2022].
# Rüdiger Selig

Rüdiger Selig (Zwenkau, Saxònia, 19 de febrer de 1989) és un ciclista alemany, professional des del 2012 fins al 2024. El seu darrer equip fou l'Astana Qazaqstan Team.

## Palmarès en ruta

* 2010
** Vencedor d'una etapa al Tour de Berlín
* 2011
** 1r a la Binche-Tournai-Binche
** Vencedor d'una etapa al Tour de Berlín
* 2013
** 1r a la Volta Limburg Classic
* 2018
** Vencedor d'una etapa a la Volta a Eslovàquia

### Resultats a la Volta a Espanya

* 2016. 156è de la classificació general
* 2020. 141è de la classificació general

### Resultats al Giro d'Itàlia

* 2017. 15è de la classificació general
* 2018. No presentat (6a etapa)
* 2019. 127è de la classificació general
* 2022. Abandona (9a etapa)

### Resultats al Tour de França

* 2017. 165è de la classificació general

## Palmarès en pista

* 2011
** Campió d'Alemanya en puntuació

## Referències

* ↑ «El emotivo adiós del pelotón a Gorka Izagirre en su última carrera» (en castellà). diariovasco, 20-10-2024. [Consulta: 27 octubre 2024].
* ↑ «RÜDIGER SELIG COMES TO ASTANA QAZAQSTAN TEAM». Astana Qazaqstan Team, 25-10-2023. [Consulta: 14 gener 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Allegheny

«Allegheny» té aquests significats:

## Geologia i geografia

* Riu Allegheny, a Pennsylvania i New York
* Muntanyes Allegheny, part dels Apalatxes a West Virginia, Pennsylvania, Maryland i Virginia
** Muntanya Allegheny (Pennsylvania)
** Muntanya Little Allegheny, a Pennsylvania i Maryland
* Formació Allegheny, de West Virginia, Maryland i Pennsylvania

### Comtats

* Allegany County, Maryland
* Allegany County, New York
* Alleghany County, North Carolina
* Alleghany County, Virginia
* Allegheny County, Pennsylvania

### Communitats i poblacions

* Alleghany, California, a Sierra County
* Allegheny, Kentucky

### Zones protegides

* Allegheny National Forest, Pennsylvania
* Allegheny National Recreation Area, Pennsylvania
* Allegheny Wildlife Management Area, a Mineral County, West Virginia

### Obres públiques

* Allegheny Mountain Tunnel,
* Allegheny Reservoir,
* Allegheny River Tunnel,
* Allegheny Observatory, a la universitat de Pittsburgh

## Biologia

* Pachysandra procumbens o Allegheny pachysandra, una planta
# (1228) Scabiosa

Scabiosa és l'asteroide número 1.228 situat en el cinturó principal. Va ser descobert per l'astrònom Karl Wilhelm Reinmuth des de l'observatori de Heidelberg, Alemanya, el 5 d'octubre de 1931. La seva designació alternativa és 1931 TU. Rep el nom pel gènere Scabiosa, un grup de plantes de la família de les dipsacàcies.

## Vegeu també

* Cos menor del sistema solar

## Referències

* ↑ «JPL Small-Body Database». [Consulta: 25 gener 2024].
* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 25 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1228.
* 1 2 3 4 5 6 7 8 «JPL Small-Body Database». [Consulta: 27 novembre 2024].
* ↑ «JPL Small-Body Database». [Consulta: 3 novembre 2024].
* ↑ Schmadel, Lutz D.. Springer. Dictionary of minor planet names (en anglès), 2003. ISBN 3-540-00238-3 [Consulta: 27 abril 2015].

## Enllaços externs

* «(1228) Scabiosa» (en anglès). Minor Planet Center. [Consulta: 6 juny 2018].
# Muluia

El Muluia (àrab: ملوية, Mulwiyya, pronunciat localment Muluya; francès: Moulouya) és un riu del Marroc d'uns 600 km de curs i 22,3 m³ de cabal, encara que pot tenir grans variacions. Neix a l'Atles mitjà i corre al nord-est fins a desaiguar a la mar Mediterrània, a Saïdia, a tocar de la frontera algerina. La seva conca és la més gran del Marroc i comprèn uns 54.500 quilòmetres quadrats.

## Curs

Té tres afluents principals: l'oued Za, l'oued Ansegmir i l'oued Melloulou. Subministra aigua, entre d'altres, a les ciutats de Berkane, Zaio i Nador. Conté quatre grans embassaments (les xifres de capacitat que se'n donen són les inicials; el constant reompliment de les preses les deixa obsoletes ràpidament):
* Mechra Klila (oficialment Mohamed V), construït el 1967, amb una cabuda de 331 milions de metres cúbics, i que dona electricitat al nord-est del Marroc.
* Mechrâa Homadi, fet el 1955, 5 milions de metres cúbics, es fa servir com a embassament regulatori del Mechra Klila (10 quilòmetres riu amunt) i per a irrigació.
* Hassan II, situat sobre l'oued Za, afluent principal del Muluia, que serveix principalment per a proporcionar aigua potable a les ciutats d'Oujda, Taourirt i El Aioun Sidi Mellouk, i té una cabuda de 109 milions de metres cúbics. Construït el 2000.
* Enjil, situat sobre l'oued Taghoucht, afluent del Muluia, té una capacitat de 12 milions de metres cúbics i va ser bastit el 1995.

## Història

Es coneixia amb el nom de Mulucha a l'edat antiga, quan Sal·lusti, Mela i Plini el Vell assignen fer de frontera entre la Cesariense i la Tingitana, i entre els maures i els massesils (massaesyli) subjectes de Boccus i Jugurta. Estrabó n'esmenta com a frontera el riu Molocath (Μολοχάθ, Μολαχάθ). En Plini i Claudi Ptolemeu apareix amb el nom de Malva (Μαλούα).
El riu fou establert com a límit entre les zones d'influència de Jaume el Just d'Aragó i Sanç IV de Castella, i se'n reservà el català els territoris de l'est (Algèria i Tunis) i el castellà els de l'oest (Marroc).

## Referències

* ↑ http://www.water.gov.ma/02patrimoine/fiches-barrages/067.htm Arxivat 2009-01-05 a Wayback Machine.
* ↑ http://www.water.gov.ma/02patrimoine/fiches-barrages/064.htm Arxivat 2008-01-15 a Wayback Machine.
* ↑ http://www.water.gov.ma/02patrimoine/fiches-barrages/047.htm Arxivat 2008-04-16 a Wayback Machine.
* ↑ http://www.water.gov.ma/02patrimoine/fiches-barrages/040.htm Arxivat 2008-01-15 a Wayback Machine.

## Enllaços externs

* Plana oficial de la Secretaria d'Estat del Marroc per a l'Aigua Arxivat 2006-10-26 a Wayback Machine. (francès).
* Revisió d'alguns elements bàsics per a l'avaluació dels cabals ambientals en el baix Muluia, de la professora Maria Snoussi, de la Universitat Mohamed V Arxivat 2006-07-02 a Wayback Machine. (castellà).
# Rupert Kratzer

Rupert Kratzer (Múnic, 16 de febrer de 1945 - Garching bei München, 23 de setembre de 2013) va ser un ciclista alemany, que s'especialitzà en el ciclisme en pista. Com amateur va guanyar una medalla de bronze al Campionat del món de Persecució, per darrere del noruec Knut Knudsen i el neerlandès Herman Ponsteen.
Va participar en els Jocs Olímpics de 1968.

## Palmarès en pista

* 1967
** Campió d'Alemanya amateur de persecució
* 1968
** Campió d'Alemanya amateur de persecució
* 1969
** Campió d'Alemanya amateur de persecució
* 1971
** Campió d'Alemanya amateur de persecució
* 1973
** Campió d'Alemanya amateur de persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Dimitris Domazos

Dimitris Domazos (grec: Μίμης Δομάζος) (Ampelokipoi, Athens, 22 de gener de 1942 - Atenes, 24 de gener de 2025) fou un futbolista grec. És considerat per molts especialistes el millor futbolista grec de la història. Fou capità del Panathinaikos FC més de 15 anys. Es retirà el 1980, després de 21 anys al màxim nivell esportiu. Mimis fou el darrer portador de la torxa olímpica dels jocs d'Atenes 2004.

## Palmarès

* Lliga grega de futbol: 1960, 1961, 1962, 1964, 1965, 1969, 1970, 1972, 1977, 1979
* Copa grega de futbol: 1967, 1969, 1977
* Supercopa grega de futbol: 1970
* Copa Balcànica de clubs: 1978

## Referències

* ↑ «Fallece 'Mimis' Domazos, capitán del Panathinaikos finalista de la Copa de Europa» (en espanyol europeu), 24-01-2025. [Consulta: 30 gener 2025].
# Gluvia dorsalis

Gluvia dorsalis és una espècie d'aràcnid de l'ordre Solifugae ("aranyes camell") de la família Daesiidae. Se'ls pot trobar en zones àrides de la península Ibèrica (Espanya i Portugal).

## Característiques

El seu cos mesura uns 3 cm de longitud. Són de color vermellós amb l'abdomen més fosc i posseeixen quatre parells de potes i dos pedipalps molt desenvolupats; els seus quelícers són també molt grans, de tipus tisora. Tenen un parell d'ulls simples dorsals.

## Història natural

Gluvia dorsalis es troba a les terres baixes de tota la península Ibèrica, prefereix hàbitats oberts, com a prades o similars, amb poca pluja d'estiu. L'espècie és activa en la superfície del maig fins a principis de novembre. És un depredador nocturn que s'alimenta principalment de formigues i aranyes. No obstant això, en condicions de laboratori, els espècimens capturen i consumeixen una varietat d'artròpodes. G. dorsalis sembla amagar-se en els caus subterranis només quan muda, hiberna o pon ous. La reproducció es produeix a principis de l'estiu, i les femelles usualment produeixen un únic paquet d'ous que conté, una mitjana de 84 ous, i mor poc després. G. dorsalis és una espècie biennal (viu 2 anys).

## Referències

* ↑ http://animalandia.educa.madrid.org/ficha.php?id=4612
* ↑ http://www.bioone.org/doi/abs/10.1636/Hi09-104.1?journalCode=arac
# R. Kelly

Robert Sylvester Kelly "R. Kelly (Chicago, Illinois, 8 de gener de 1967 és un cantant, actor i compositor de hip-hop, pop i rhythm and blues estatunidenc. És més conegut per molts senzills com "Bump N' Grind", "Your Body's Callin'", "I Believe I Can Fly", "Gotham City", "Ignition (Remix)", "If I Could Turn Back the Hands of Time", "The World's Greatest", "I'm a Flirt (Remix)" i "Trapped in the Closet". El 1998, Kelly va guanyar tres premis Grammy per la cançó "I Believe I Can Fly". El seu estil diferent ha influït en altres músics i rapers.
Ha estat acusat de nombrosos casos d’abús sexual infantil, pornografia infantil, i fins i tot de casar-se amb una menor de forma il·legal. Al juny de 2022 finalment va ser condemnat a 30 anys de presó per càrrecs federals de RICO i tràfic sexual.

## Guardons
### Nominacions

* 2000: Grammy al millor àlbum de R&B
* 2012: Grammy al millor àlbum de R&B
* 2013: Grammy al millor àlbum de R&B

## Referències

* ↑ https://music.yahoo.com/artist/r-kelly/
* ↑ CNN, Sonia Moghe and Dakin Andone. «R. Kelly sentenced to 30 years in prison for federal racketeering and sex trafficking charges». [Consulta: 28 juliol 2022].

## Enllaços externs

* R. Kelly - Lloc web oficial
# Rainer Müller

Rainer Müller (Berlín, 30 de juliol de 1946) va ser un ciclista alemany, que va destacar en el ciclisme en pista. Va guanyar tres medalles, una d'elles d'or, als Campionats del món de Tàndem sempre fent parella amb Jürgen Barth.

## Palmarès

* 1969
** Campió d'Alemanya amateur en Tàndem (amb Jürgen Barth)
* 1970
** Campió del món en Tàndem (amb Jürgen Barth)
** Campió d'Alemanya amateur en Tàndem (amb Jürgen Barth)
* 1971
** Campió d'Alemanya amateur en Tàndem (amb Jürgen Barth)
* 1972
** Campió d'Alemanya amateur en Tàndem (amb Jürgen Barth)

## Enllaços externs

* Fitxa a sitiodeciclismo.net
* Fitxa a cyclebase.nl
# Vitiligen

El vitiligen és una malaltia degenerativa de la pell en la qual els melanòcits (les cèl·lules responsables de la pigmentació de la pell) moren, deixant així de produir melanina (substància causant de la pigmentació de la pell) a la zona on hi ha hagut la mort cel·lular. Es manifesta per les taques blanques que resulten de l'absència del pigment a la pell; solen ésser lesions circulars amb vores definides i amb una extensió variable; encara que solen observar-se més freqüentment en les extremitats (mans i peus), zones d'extensió i flexió (genolls i colzes), i en alguns casos a la cara o als genitals. Les causes d'aparició d'aquesta malaltia encara no han estat trobades amb certesa, la glàndula pituïtària essent el lloc on es congria la informació sobre la pell, i els mecanismes pels quals es desencadena aquesta alteració encara es troben en procés d'estudi. El vitiligen no és contagiós, ni pel tacte o el contacte de cap naturalesa; els processos que es produeixen per al seu inici són inherents a cada persona i, per tant, no hi ha cap perill de contagi.

## Tractament

Hi ha una sèrie de tractaments simptomàtics per al vitiligen. Les opcions de tractament generalment es divideixen en diverses categories: fàrmacs (tant tòpics com orals) i la teràpia amb llum (fototeràpia) natural o artificial. A causa dels possibles riscos més alts de càncer de pell, el NHS suggereix que la fototeràpia només s'utilitzi quan els tractaments primaris siguin ineficaços:

## Referències

* ↑ Anon. «Vitiligo - Treatment». Patient UK. NHS.

## Vegeu també

* Leucisme
* Albinisme
* Melanisme

## Enllaços externs

* Dermatologia.cat: Vitiligen
# Taiping Yulan

Les Taiping Yulan (Lectures imperials de l'època Taiping, en xinès tradicional: 太平御覽, pinyin: Taiping Yùlǎn) és una enorme leishu (enciclopèdia) elaborada per un grup d'oficials per encàrrec de la cort imperial de la dinastia Song, i el principal editor en fou Li Fang, del 977 al 983, durant la primera era del regnat de l'emperador Taizong. Es divideix en 1.000 volums i 55 seccions, que constaven d'uns 4,7 milions de caràcters. Incloïa cites d'uns 2.579 diferents tipus de documents que abasten des de llibres, poesia, odes, proverbis, fins a esteles. Després de la compilació, es diu que l'emperador Song Taizong s'acabà de llegir el llibre en un any, i en revisava tres volums per dia. Se'l considera un dels Quatre Grans Llibres de Song.(1)
És una de les fonts emprades pels erudits de les dinasties Ming i Qing per a refer el document extraviat de Les cançons de Jingchu.(2)

## Referències

* 1. Kurz, Johannes L.. Das Kompilationsprojekt Song Taizongs (reg. 976-997). Peter Lang, 2003.
* 2. Kurz,, Johannes L. «The Compilation and Publication of the Taiping Yulan and the Cefu Yuangui». Extrême-Orient, Extrême-Occident, 1, H-S, 2007, pàg. 39-76. DOI: 10.3406/oroc.2007.1069. in Florence Bretelle-Establet and Karine Chemla (eds.), Qu'est-ce qu'écrire une encyclopédie en Chine?. Extreme Orient-Extreme Occident Hors série (2007), 39-76.
# Leptoneta infuscata

Leptoneta infuscata és una espècie d'aranya araneomorfa de la família dels leptonètids (Leptonetidae). Fou descrita per primera vegada l'any 1872 per Eugène Simon.
Aquesta espècie es troba principalment a la península Ibèrica, Mallorca i França. És una aranya cavernícola.
Segons el World Spider Catalog de 2018 hi ha una subespècie: Leptoneta infuscata ovetana Machado, 1939

## Referències

* 1 2 3 Simon, 1872: Notice complémentaire sur les arachnides cavernicoles et hypogés. Annales de la Société Entomologique de France, ser.5, vol.2, p.473-488 (text íntegre).
* 1 2 (anglès) World Spider Catalog: Leptoneta infuscata Simon, 1872 en la família Leptonetidae +base de dades
# Gwen Stefani

Gwen Renée Stefani (Fullerton (Califòrnia), 3 d'octubre de 1969) és una cantant, compositora, dissenyadora (de complements, articles de papereria i perfums) i actriu ocasional estatunidenca. Stefani és la cantant del grup de rock i ska No Doubt des del 1986, tot i que també ha tingut una època en solitari, entre 2004 i 2008, en la qual ha cantat música pop acompanyada de quatre ballarines japoneses, les Harajuku Girls.

## Referències

* ↑ Murison, Krissi. «Gwen Stefani : Love Angel Music Baby». NME, 10-12-2004. [Consulta: 10 maig 2007].
# Leon Rohde

Leon Rohde (Altona, Hamburg, 10 de maig de 1995) és un ciclista alemany professional des del 2014. Combina la pista amb la carretera.

## Palmarès en ruta

* 2017
** 1r a la Volta a Düren
* 2018
** Vencedor d'una etapa al Tour de Fuzhou

## Palmarès en pista

* 2014
** Campió d'Europa sub-23 en Madison (amb Domenic Weinstein)
** Campió d'Alemanya en puntuació

### Resultats a la Copa del Món

* 2015-2016
** 1r a Cali, a Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Poncella

Es diu poncella, botó floral, capoll (o copa, poèticament) del brot o ull de la flor abans de badar-se, esbadellar-se, descloure's o espellir. Organogràficament, correspon a una gemma floral.
El brotó és ull d'una planta a punt de badar-se i esdevenir una flor.

## Variants

Es classifiquen segons els següents criteris:
* Posició
* Estat
* Morfologia
* Funció

## Referències

* ↑ «Poncella». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Walters, Dirk R., & David J. Keil. 1996. Vascular plant taxonomy. Dubuque, Iowa: Kendall/Hunt Pub. Co. page 598.
* Coulter, John G. 1913. Plant life and plant uses; an elementary textbook, a foundation for the study of agriculture, domestic science or college botany. New York: American book company. page 188
# Analogia del gat negre

L' analogia del gat negre és una analogia que explica les diferències entre ciència i religió o, segons versions, també entre altres disciplines com la filosofia i la metafísica.

## Descripció

L'analogia es pot descriure així:
* Filosofia és com estar en una habitació fosca i buscar un gat negre.
* Metafísica és com estar en una habitació fosca i buscar un gat negre que no hi és.
* Teologia és com estar en una habitació fosca i buscar un gat negre que no hi és, i cridar "L'he trobat!"
* Ciència és com estar en una habitació fosca buscant un gat negre mentre utilitzeu una llanterna.
* Ciències socials és com estar en una habitació fosca sospitant des del principi que hi ha un gat negre en algun lloc, i sortir de l'habitació amb rascades a l'avantbraç com a reivindicació.
També es pot aplicar a altres àmbits del coneixement o l'aprenentatge, com el cas d'Ernest Gellner sobre el marxisme.

## Explicació

Vincent Barry explica que la diferència entre filosofia i teologia rau en el fet que la filosofia és científica i de ment oberta, preocupada per la prova, mentre que els teòlegs "han trobat la seva veritat final" abans de començar la recerca.

## Origen

Existeixen moltes variacions de l'analogia, i s'han atribuït de diverses maneres a diverses figures famoses en diferents moments (per exemple a través de citacions errònies de Charles Darwin), però la cita ha existit almenys des de la dècada de 1890. Es desconeix el seu origen absolut.
Wendy Doniger la relaciona amb un proverbi francès i anglès: "A la foscor, tots els gats són grisos". Hegel va criticar les idees ingènues de l'Absolut, que va ridiculitzar com "com una nit, com diu la gent, en què totes les vaques són negres". Dashiell Hammett a The Dain Curse (1929) es referia a un "home cec en una habitació fosca que buscava un barret negre que no hi era". Ernest Gellner es va referir a una broma d'Europa de l'Est sobre la ciència, la filosofia i el marxisme com la recerca d'un gat en una habitació fosca amb diverses conseqüències: amb la ciència el gat és present, amb la filosofia absent i amb el marxisme absent però trobat.

## Vegeu també

* Relació entre ciència i religió

## Referències

* ↑ Ruggie, John Gerald International Organization, 36, 2, 1982, pàg. 379–415. DOI: 10.1017/S0020818300018993 [Consulta: free].
* 1 2 Doniger, Wendy. The Implied Spider. Columbia University Press, 2011, p. 31–33. ISBN 9780231156424.
* ↑ Barry, Vincent. Bioethics in a Cultural Context. Cengage, 2011, p. 65. ISBN 978-0495814085.
* ↑ O’Toole, Garson. «A Blind Man in a Dark Room Looking for a Black Cat That Is Not There». Quote Investigator, 15-02-2015. [Consulta: 4 març 2016].
* ↑ O’Toole, Garson. «The Philosopher, the Theologian, and the Elusive Black Cat». Quote Investigator, 19-02-2015. [Consulta: 4 març 2016].
# Moviment per la Reconstrucció de Polònia

Moviment per la Reconstrucció de Polònia (polonès Ruch Odbudowy Polski) fou un partit polític polonès de caràcter conservador i euroescèptic fundat el 1995. Va participar en les eleccions parlamentàries poloneses de 1997, on va rebre el 5,6% dels vots i sis diputats al Sejm. A les següents eleccions de 2001 el partit es va presentar en quatre llistes diferents, dos dels seus membres foren escollits dins les files de la Lliga de les Famílies Poloneses. El partit no té representació en el Parlament polonès.
Durant les eleccions parlamentàries poloneses de 2007 membres del Moviment per a la Reconstrucció de Polònia van ser elegits de les llistes de Llei i Justícia.

## Resultats electorals
### Sejm

| Any | Vots | % | Escons | +/- |
| 1997 | 727,072 | 5.56 | 6 / 460 | Nou |
| 2001 | Dins diferents llistes | Dins diferents llistes | 2 / 460 | 4 |
| 2005 | Dins del RP | Dins del RP | 0 / 460 | 2 |
| 2007 | Dins Llei i Justícia | Dins Llei i Justícia | 2 / 460 | 2 |
| 2011 | Dins Dreta Unida | Dins Dreta Unida | 1 / 460 | 1 |

## Líders

* Jan Olszewski, fundador del partit

## Membres del Sejm 2001-2005

* Tadeusz Kędziak, Piotrków Trybunalski
* Henryk Lewczuk, Chełm
* Jan Olszewski, Varsòvia

## Referències

* ↑ Paul G. Lewis. Political Parties in Post-Communist Eastern Europe. Routledge, 2000, p. 51–. ISBN 978-0-415-20182-7 [Consulta: 6 febrer 2013].

## Enllaços externs

* Web oficial Arxivat 2005-08-25 a Wayback Machine.
# Christina Becker

Christina Becker (Dortmund, Rin del Nord-Westfàlia, 12 de desembre de 1977) va ser una ciclista alemanya que fou professional del 2006 al 2009. Va combinar la carretera amb la pista.
La seva germana Charlotte també s'ha dedicat professionalment al ciclisme.

## Palmarès en pista

* 2002
** Campiona d'Alemanya en Persecució
* 2003
** Campiona d'Alemanya en Persecució
* 2004
** Campiona d'Alemanya en Puntuació
* 2007
** Campiona d'Alemanya en Puntuació

### Resultats a la Copa del Món

* 2001
** 1a a Ipoh, en Persecució
** 1a a Ipoh, en Puntuació

## Palmarès en ruta

* 2001
** 1a a l'Eko Tour Dookola Polski i vencedora de 3 etapes
* 2002
** Vencedora d'una etapa a la Volta a Turíngia
* 2005
** Vencedora d'una etapa a la Volta a El Salvador

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com